stanford-oval/wikipedia huggingface dataset:
Geogaddi

| Geogaddi Boards of Canada |
| --- | --- | --- |

Studioalbumin tiedot
 Julkaistu: 13. helmikuuta 2002
 Formaatti: LP, digitaalinen, CD
 Tuottaja(t): Michael Sandison ja Marcus Eoin
 Tyylilaji: ambient, IDM
 Kesto: 66.06
 Levy-yhtiö: Warp
Boards of Canadan muut julkaisut
| Music Has the Right to Children 1998 | Geogaddi 2002 | The Campfire Headphase 2005 |
Geogaddi on skottilaisen elektronista musiikkia tuottavan duon Boards of Canadan toinen studioalbumi, jonka julkaisi Warp Records 13. helmikuuta 2002. Albumi on tunnelmaltaan synkempi kuin edeltäjänsä, Music Has the Right to Children ja on saanut positiivista palautetta kriitikoilta.
Kappaleet

Ready Lets Go – 1.01
Music Is Math – 5.23
Beware the Friendly Stranger – 0.39
Gyroscope – 3.35
Dandelion – 1.17
Sunshine Recorder – 6.14
In the Annexe – 1.24
Julie and Candy – 5.32
The Smallest Weird Number – 1.19
1969 – 4.22
Energy Warning – 0.37
The Beach at Redpoint – 4.20
Opening the Mouth – 1.13
Alpha and Omega – 7.04
I Saw Drones – 0.29
The Devil Is in the Details – 3.55
A is to B as B is to C – 1.42
Over the Horizon Radar – 1.10
Dawn Chorus – 3.57
Diving Station – 1.28
You Could Feel The Sky – 5.16
Corsair – 2.54
Magic Window – 1.48
Arvostelut

Metacritic: 84/100
Pitchfork: 8.6/10
Aiheesta muualla

Geogaddi Discogsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Geogaddi
Käännös suomeksi
Glenroy Gilbert

| Mitalit> Maa:   Kanada.Miesten yleisurheilu. Olympialaiset  | Mitalit> Maa:   Kanada.Miesten yleisurheilu. Olympialaiset  | Mitalit> Maa:   Kanada.Miesten yleisurheilu. Olympialaiset  | Maa:   Kanada> Miesten yleisurheilu. |
| --- | --- | --- | --- |
|  Kultaa | Atlanta 1996 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 4 × 100 m |  |
|  Kultaa | Ateena 1997 | 4 × 100 m |  |
|  Pronssia | Stuttgart 1993 | 4 × 100 m |  |
Glenroy John Gilbert (s. 31. elokuuta 1968 Port of Spain, Trinidad ja Tobago) on kanadalainen yleisurheilija, joka voitti olympiakultaa olympialaisissa 1996. Glenroy Gilbert muodosti yhdessä Robert Esmien, Bruny Surinin ja Donovan Baileyn kanssa 1990-luvun puolivälin hallinneen 4 × 100 metrin viestijoukkueen.
Gilbert teki olympiadebyyttinsä Soulissa vuonna 1988, jolloin hän oli 21. pituushypyssä. Vuoden 1990 Kansainyhteisön kisoissa Gilbert oli pituushypyn kahdeksas. Olympialaisissa 1992 hän pääsi välieriin 4 × 100 metrin juoksussa. Gilbertin ensimmäinen mitali on MM-kilpailuista 1993, jolloin Kanadan joukkue voitti pronssia 4 × 100 metrin juoksusta. Seuraavissa maailmanmestaruuskilpailuissa vuonna 1995 Gilbert oli voittamassa maailmanmestaruutta 4 × 100 metrin juoksussa.
Gilbert kilpaili myös rattikelkkailussa vuoden 1994 talviolympialaisissa ja sijoittui viidenneksitoista kaksihenkisjoukkueessa ja yhdenneksitoista nelihenkisjoukkueessa.
Atlantan olympialaisissa 1996 Kanadan viestijoukkue löi Yhdysvallat ja voitti 4 × 100 metrin olympiakullan. 100 metrin juoksussa Gilbert pääsi neljännesfinaaleihin. MM-kilpailuissa 1997 Gilbert oli Kanadan joukkueessa voittamassa maailmanmestaruutta 4 × 100 metrin juoksussa. MM-kilpailuissa 1999 ja olympialaisissa 2000 Kanadan joukkueen taival jäi välieriin.
Uransa jälkeen Gilbert toimi lyhyen aikaa CBC:n radiossa Ottawassa ja nykyään hän valmentaa Kanadan 4 × 100 metrin viestijoukkuetta.
Georg Weissel

Georg Weissel (1590 Domnau, Itä-Preussi – 1. elokuuta 1635 Köningsberg) oli saksalainen pappi ja virsirunoilija.
Weissel opiskeli teologiaa ja musiikkia Albertus-yliopistossa. Hän työskenteli rehtorina Friedlandissa, Itä-Preussissa, kunnes hänestä tuli joulukuussa 1623 Köningsberglin luterilaisen Altroßgärter-kirkon pappi.
Altroßgärterin kirkko Köningsbergissä.
Freylinghausenschen Gesangbuch: Macht hoch die Tür (1734).
Weisselin kirjoittamia virsiä on säilynyt 23. Tunnetuin niistä on adventtivirsi "Avaja porttis, ovesi " (Macht hoh die Tür) jonka hän kirjoitti vastavalmistuneen Altroßgärter-kirkon vihkimiseen. Virsi julkaistiin painettuna Preussische Fest-Lieder kokoelmassa 1642. Virsi on käännetty useille eri kielille. Johann Sebastian Bach käytti Weisselin virttä ”Nun liebe Seel, nun ist es Zeit” Jouluoratorion viidennessä kantaatissa.
Saksan ”Evangeliches Gesangbuchissa” on Weisselin adventtivirren lisäksi vain kaksi hänen kirjoittamaansa virttä. Suomessa ja Ruotsissa tunnetaan hänen virsistään ainoastaan adventtivirsi "Avaja porttis, ovesi". (Suomen ev. lut. kirkon virsikirja virsi 2, Ruotsin kirkon virsikirja virsi 107, Hengellisen laulukirja laulu 609 ja Cantemus -laulukirja, laulu 34.)
Gimnàstic de Tarragona

Gimnàstic de Tarragona on espanjalainen jalkapalloseura, jonka edustusjoukkue pelaa maan kolmanneksi korkeimmalla sarjatasolla Primera División RFEFissa. Se on perustettu vuonna 1914 ja sen kotipaikka on Tarragonan kaupunki Kataloniassa.
Historiaa

Gimnàstic de Tarragona perustettiin jo vuonna 1886 voimisteluseuraksi, mutta jalkapallotoiminnan se aloitti 1914. Gimnàstic ei kuitenkaan aloittanut kilpailutoimintaa ennen vuotta 1917, jolloin se ryhtyi pelaamaan Katalonian mestaruussarjaa.
Gimnàstic saavutti paikan Espanjan valtakunnallisissa sarjoissa kaudeksi 1943–1944, jolloin se nousi kolmannelle sarjatasolle Tercera Divisióniin. 1940-luvulla Gimnàstic nousi nopeasti aina pääsarjaan saakka, jossa se pelasi vuosina 1947–1950. Seura nousi debyyttikaudellaan seitsemänneksi pääsarjassa, ja muistetaan Real Madridista ottamansa vierasvoiton ansiosta. Näin Gimnàstic oli ensimmäinen joukkue, joka otti vierasvoiton madridilaisseuran Santiago Bernabéu -stadionilta. Vuonna 1950 joukkue kuitenkin putosi pääsarjasta, ja vietti kymmeniä vuosia alemmilla sarjatasoilla, kunnes kauden 2005–2006 päätteeksi onnistui palaamaan Primeraan. Vierailu pääsarjassa jäi kuitenkin vain yhden kauden mittaiseksi.
Aiheesta muualla

Seuran virallinen sivusto
Gaziantep

| Gaziantep Ayintab (Osmanin kielellä) |
| --- | --- |

 Gaziantep
 Koordinaatit: 37°04′N, 37°23′E 
Valtio:   Turkki
 – Pormestari:  Fatma Şahin
Pinta-ala:  
 – Kokonaispinta-ala:  6 819 km²
 – Metropolialue:  2 250 km²
Väkiluku (2020):  2 069 364
 – Metropolialue:  1 714 775
 – Väestötiheys metropolialue:  780 as./km²
Aikavyöhyke:  UTC+3
Postinumero:  27xxx
Suuntanumero(t):  342 ja 343
 
 www.gaziantep-bld.gov.tr 
Infobox OKVirheellinen NIMI-arvo: 
Gaziantep (lyhyesti Antep) on kaupunki Turkin eteläosassa ja samannimisen Gaziantepin maakunnan pääkaupunki. Vuonna 2021 siellä oli arviolta 1 714 775 asukasta. Gaziantep on Kaakkois-Anatolian suurin kaupunki ja sen entiseen nimeen lisättiin etuliite Gazi vuonna 1921 – Gazi on turkkia ja tarkoittaa voitokasta soturia.
Gaziantep on yksi maailman vanhimmista yhtäjaksoisesti asutuista kaupungeista ja se sijaitsee lähellä Syyrian vastaista rajaa.
Aiheesta muualla

Kuvia tai muita tiedostoja aiheesta Gaziantep Wikimedia Commonsissa
Kaupungin kotisivut (Arkistoitu – Internet Archive) (turkiksi)
Gaziantepin linna
George Smith (assyriologi)

| George Smith |
| --- | --- |

Henkilötiedot
Syntynyt: 26. maaliskuuta 1840 Lontoo, Yhdistynyt kuningaskunta
Kuollut: 19. elokuuta 1876 Aleppo, nyk. Syyria
Koulutus ja ura
Instituutti:  British Museum
Tutkimusalue:  assyriologia
Tunnetut työt:  The Chaldean Account of Genesis (1876)
George Smith (26. maaliskuuta 1840 – 19. elokuuta 1876) oli itseoppinut englantilainen assyriologi, joka tunnetaan nuolenpääkirjoituksella akkadiksi kirjoitetun Gilgameš-eepoksen kääntäjänä ja sen Vanhan testamentin kaltaisen vedenpaisumuskertomuksen  löytäjänä.
Elämäkerta > Nuoruus

George Smith syntyi Lontoossa Yhdistyneessä kuningaskunnassa 26. maaliskuuta 1840. Hän alkoi nuorena harjoitella setelinkaivertajaksi, mutta 14-vuotiaasta lähtien hän opiskeli myös omatoimisesti assyriologiaa. Smith oppi ymmärtämään nuolenpääkirjoitusta, jota sisältäviä laattoja oli alettu tuoda Lontoon British Museumin kokoelmiin Ninivestä vuodesta 1860 lähtien. Smith vieraili usein museossa kirjoituksia tutkien, mikä kiinnitti henkilökunnan huomion. Lopulta hänet esiteltiin Henry Creswicke Rawlinsonille, joka tuolloin tunnettiin yhtenä johtavista nuolenpääkirjoituksen asiantuntijoista ja oli yksi ensimmäisistä kirjoitusta nykykielelle tulkinneista tutkijoista. Hän vaikuttui itseoppineen Smithin kyvyistä, ja Smith palkattiin järjestelemään ja kääntämään Rawlinsonin British Museumissa säilytettyjä kokoelmia.
Elämäkerta > Gilgameš

Smithin lajiteltavana oli tuhansia yksittäisiä nuolenpääkirjoitusta sisältäviä savitaulujen palasia, jotka lajiteltiin niiden sisällön mukaan ja joita yritettiin yhdistää. Yksi Smithin järjestelemistä kokonaisuuksista sai nimen "Izdubar". Smith kiinnostui erityisesti yhdestä karstan peittämästä palasesta. Kun palanen oli puhdistettu, käsitettiin sen sisältävän hieman Vanhan testamentin ensimmäisen Mooseksen kirjan kaltaisen kertomuksen veden­paisumuksesta, joka oli osa laajempaa Gilgameš-eeposta. Smith esitteli löytönsä Raamatullisen arkeologian seuran kokoontumisessa vuonna 1872. Löytö oli sensaatiomainen. Se osoitti, että veden­paisumus­kertomus tunnettiin Raamatun ohella vastaavanlaisina tarinoina vanhemmissa sumerin- ja akkadinkielisissä kertomuksissa. Löytö herätti runsasta keskustelua myös varsinaisten tieteilijäpiirien ulkopuolella esimerkiksi sanomalehdistössä.
Löydön jälkeen The Daily Telegraph suostui kustantamaan Smithin tutkimusretken uusien palasien löytämiseksi. Rahoitusta vastaan lehti sai yksityisoikeudet siitä uutisoinnille. Kaivauksissa Ninivessä toukokuussa 1873 löytyi uusi tekstiä veden­paisumus­kertomuksesta sisältävä palanen, joka täydensi jo aikaisempien löytöjen pohjalta tunnetun tarinan. Seuraavien kolmen vuoden aikana Smith käänsi myös muita akkadinkielisiä tekstejä, joista koottiin lopullinen Gilgameš-eepos. Vuonna 1876 Smith julkaisi teoksen Chaldean Account of Genesis, jossa hän pyrkii yhdistämään tekstejä Vanhan testamentin tarinaan ja paikkoihin. Teoksesta tuli yksi oman aikansa myydyimmistä kirjoista. Smith kuoli Aleppossa nykyisessä Syyriassa 19. elokuuta 1876.
Gilgameš-eepoksen 11. taulun tulvakertomus.
Gimnástica de Torrelavega

Real Sociedad Gimnástica de Torrelavega on espanjalainen jalkapalloseura, joka tulee Torrelavegan kaupungista Espanjasta. Joukkue on perustettu 28. syyskuuta 1907 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 10 000-paikkaisella Estadio El Malecónilla.
Joukkue on Kantabrian itsehallintoalueen vanhin jalkapalloseura, mutta ei ole koskaan seurahistoriassaan pelannut maan pääsarjassa Primera Divisiónissa.
Historia

RS Gimnástica de Torrelavega - (1907–1930)
Club Deportivo Torrelavega - (1930–1943)
RS Gimnástica de Torrelavega - (1943–nykyhetki)
Aiheesta muualla

Seuran virallinen kotisivusto (Arkistoitu – Internet Archive) (espanjaksi)
Glasmagasinet

Glasmagasinetin julkisivu Stortorvetilta nähtynä.
Glasmagasinet on Oslossa Stortorvetin pohjoislaidalla sijaitseva korttelin kokoinen kauppakeskus, jossa on noin 50 liikettä. Se se alkunsa, kun Christiania Glasmagasin -tavaratalo siirtyi tontille vuonna 1862. Vuonna 1899 valmistui Harald Olsenin suunnittelema uusrenessanssityylinen päärakennus. Kauppakeskukseen kuuluvat myös viereiset vuosina 1898 ja 1973 valmistuneet talot sekä 1990-luvun alussa rakennetut korttelin luoteis- ja koilliskulmien talot.
Aiheesta muualla

Kuvia tai muita tiedostoja aiheesta Glasmagasinet Wikimedia Commonsissa
Georg Weinhold

Georg Weinhold vuonna 2008.
Georg Weinhold (28. marraskuuta 1934 Zittau – 10. lokakuuta 2013) oli saksalainen roomalaiskatolinen piispa. Hänet vihki papiksi Meissenin hiippakuntaan (myöh. Dresden-Meissen) Otto Slülbeck 19. joulukuuta 1959. Hänet nimitettiin Meissenin vihkipiispaksi ja Idicran titulaaripiispaksi 4. heinäkuuta 1973. Piispaksi konsekroinnin suoritti 8. syyskuuta Gerhard Schaffran, jota avustivat Bernhard Huhn ja Johannes Kleineidam.
Weinhold erosi tehtävistään vihkipiispana 22. elokuuta 2008.
Georg Wiegner

| Georg Wiegner |
| --- | --- |

Henkilötiedot
Syntynyt: 20. huhtikuuta 1883 Leipzig, Saksan keisarikunta
Kuollut: 14. huhtikuuta 1936 (52 vuotta) Zürich, Sveitsi
Koulutus ja ura
Tutkinnot:  Leipzigin yliopisto   Göttingenin yliopisto
Instituutti:  ETH Zürich
Tutkimusalue:  kolloidikemia, maatalouskemia, maaperätiede
Georg Wiegner (20. huhtikuuta 1883 Leipzig, Saksan keisarikunta – 14. huhtikuuta 1936 Zürich, Sveitsi) oli saksalainen kolloidi- ja maatalouskemisti, joka toimi koko työuransa Zürichin teknillisen yliopiston maatalouskemian professorina. Zürichissä hän vaikutti erityisesti sveitsiläisen maaperätieteen tutkimukseen.
Wiegner syntyi Leipzigissa vuonna 1883. Hän väitteli 1907 Leipzigin yliopistosta ja suoritti 1911 Göttingenin yliopistossa habilitaatiotutkinnon maatalouskemiasta. Wiegner toimi Zürichin teknillisen yliopiston maatalouskemian professorina vuodesta 1913 kuolemaansa asti.
Wiegner värvättiin ensimmäisen maailmansodan syttyessä Saksan armeijaan. Hän haavoittui vuonna 1916 ja vapautettiin palveluksesta.
Wiegner muokkasi Zürichissä yliopiston maaperätieteen kursseja ja yhdisti aiemmin erilliset maatalous- ja metsätieteen kurssit uusiksi luennoiksi, jotka pohjautuivat voimakkaasti fysikaalisen kemian ja kolloidikemian periaatteisiin. Wiegner ei itse ollut maaperätieteilijä, minkä takia hän etsi ympärilleen tieteilijöitä, jotka ymmärsivät maaperän vaikutuksen kasviekosysteemeihin.
Philip S. Lee

Philip S. Lee
Philip S. Lee (kiin. 李紹麟), C.M. (s. 1944 Hongkong) on Kanadassa sijaitsevan Manitoban provinssin varakuvernööri. Hän syntyi ja vietti nuoruutensa Hongkongissa, vuonna 1962 hän muutti Kanadaan opiskellakseen University of Manitobassa. Vuosien 1967–1972 välillä Lee toimi Winnipegin kaupungin tutkivana kemistinä, erikoisalanaan vesijohtoveden laadun tarkkailu. Lee meni naimisiin vaimonsa Anitan kanssa 1968 ja heillä on kolme tytärtä: Margaret, Mabel ja Malinda.
Lee tunnetaan aktiivisena toimijana Winnipegin kiinalaiskulttuurin edistämisessä. Leelle myönnettiin City of Winnipeg Community Service Award vuonna 1984. Hän toimi Kanadan monikulttuurisuus neuvostossa vuosina 1984–1988, jossa suorittamasta työstään hän sai Winnipegin kaupungilta tunnustuksen 1990. Kanadan liittovaltion 125. juhlavuonna 1993 hänelle myönnettiin kunniamerkki hänen työstään. Vuosina 1995–1999 hän toimi Winnipegin sinfoniaorkesterin johtajana. Order of Canada nimitti Leen 'Companion' jäsenekseen vuonna 1999. Kanadan pääministeri Stephen Harper nimitti Leen manitoban varakuvernööriksi 19. kesäkuuta 2009, virkaanastumispäivänä 1. heinäkuuta 2009 hänestä tuli provinssin 24. varakuvernööri.
Glenwood Plantation

| Glenwood Plantation |
| --- | --- |

Valtio:  Yhdysvallat
Osavaltio:  Maine
Piirikunta:  Aroostook
Pinta-ala:  
 – Kokonaispinta-ala:  102,4 km²
 – Josta vettä:  3,6 km² 
Väkiluku (2020):  5
 – Väestötiheys:  0,05 as./km²
Infobox OKVirheellinen NIMI-arvo: 
Glenwood Plantation on kunta (plantation) Mainen osavaltiossa, Yhdysvalloissa. Sen väkiluku oli 5 vuonna 2020, ja se on väkiluvultaan Mainen osavaltion pienin kunta. Glenwood Plantation sijaitsee Aroostookin piirikunnassa.
Aiheesta muualla

Kuvia tai muita tiedostoja aiheesta Glenwood Plantation Wikimedia Commonsissa
Frendit (4. tuotantokausi)

| Frendien 4>  tuotantokausi |
| --- | --- |
 

 
Alkuperämaa:   Yhdysvallat
Ikäraja:  
Esittäminen
Verkko:   NBC  MTV3, Sub
Ensimmäinen esitys:  1997-09-2525. syyskuuta 1997
Viimeinen esitys:  1998-05-077. toukokuuta 1998
Esitysten määrä:  24
DVD- ja Blu-ray-julkaisu
 Yhdysvallat:  2003-07-1515. heinäkuuta 2003
 Eurooppa:  2000-05-2929. toukokuuta 2000
 Australia:  2006-10-044. lokakuuta 2006
Kaudet
 ← Edellinen 3. tuotantokausi Seuraava → 5. tuotantokausi
 Luettelo televisiosarjan Frendit jaksoista
Televisiosarjan Frendit neljättä tuotantokautta esitettiin Yhdysvalloissa 25. syyskuuta 1997−7. toukokuuta 1998. Suomessa kauden esittäminen aloitettiin 10. tammikuuta 1999.
Vierailijat

| 0 | 1 | 2 |
| --- | --- | --- |
|  Dan Gauthier  | … |   Chip Matthews   |
|  Alison LaPlaca   | … |   Joanna   |
|  Paget Brewster   | … |   Kathy   |
|  Teri Garr   | … |   Phoebe Sr.   |
|  Giovanni Ribisi   | … |   Frank Jr.   |
|  Debra Jo Rupp  | … |   Alice   |
|  Tate Donovan   | … |   Joshua Burgin   |
Käännös suomeksi
Ghailene Chaalali

| 0 | 1 | 2 |
| --- | --- | --- |

Henkilötiedot
Syntymäaika: 28. helmikuuta 1994 (ikä 30)
Syntymäpaikka: Manouba, Tunisia
Pelipaikka: hyökkäävä keskikenttä
Pituus: 179 cm
Seura
Seura: Espérance
Pelinumero: 25
Seurat
| Vuodet | Seura | O (M) |
| 2014– | Espérance | 75 (5) |
Maajoukkue
| 2017– |  Tunisia | 8 (1) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2018.  Maajoukkueuran tilastot päivitetty 29. kesäkuuta 2018.
Ghailene Chaalali (arab. غيلان الشعلالي‎, s. 28. helmikuuta 1994 Manouba) on tunisialainen jalkapalloilija. Keskikentällä pelaava Chaalali edustaa Tunisian pääsarjassa pelaavaa Espérancea.
Seurajoukkueura

Chaalali aloitti ammattilaisuransa Espérancen riveissä kaudella 2014–2015, jolloin hän pelasi kauden aikana 21 sarjaottelua tehden kaksi maalia.
Maajoukkueura

Chaalali pelasi ensimmäisen maaottelunsa 12. kesäkuuta 2017 Afrikanmestaruuskarsintaottelussa Egyptiä vastaan. Hän teki toisessa maaottelussaan ensimmäisen maajoukkuemaalinsa 1. syyskuuta 2017 Kongon demokraattista tasavaltaa vastaan.
Kesäkuussa 2018 Chaalali valittiin Tunisian maajoukkueeseen 2018 MM-kilpailuihin Venäjälle.
Gustav Ucicky

| Gustav Ucicky |
| --- | --- |

Henkilötiedot
Koko nimi:  Gustav Učicky
Syntynyt: 6. heinäkuuta 1898 Wien, Itävalta
Kuollut: 27. huhtikuuta 1961 (62 vuotta) Hampuri, Länsi-Saksa
Ammatti:  elokuvaohjaaja, käsikirjoittaja, kuvaaja
Aiheesta muualla
IMDb 
Elonet
Gustav Ucicky (6. heinäkuuta 1898 Wien, Itävalta – 27. huhtikuuta 1961 Hampuri, Länsi-Saksa) oli itävaltalainen elokuvaohjaaja, käsikirjoittaja ja elokuvaaja. Hän oli Itävallan ja Saksan maineikkaita ohjaajia 1930-luvulta 1960-luvun alkuun. Hänen elokuvansa edustivat eri lajeja, mutta arvostetuimpia ovat hänen näytelmäelokuvansa.
Itävallassa syntynyt Ucicky on taidemaalari Gustav Klimtin aviottomaksi pojakseen tunnustama lapsi. Hänen prahalainen äitinsä, pyykkäri Maria Ucicky työskenteli Klimtin mallina.
Filmografia

Aseiden salakuljettajat 1936
Rikottu ruukku 1937
Rakkauden korkea veisu 1939
Kapina Damaskuksessa 1939
Ikuisesti sinun 1940
Postimestarin tytär 1940
Myöhäinen lempi 1943
Kunnes tapaamme jälleen 1952
Kaksi sinistä silmää 1955
George Smoot

| George Fitzgerald Smoot III |
| --- | --- |

Henkilötiedot
Syntynyt: 20. helmikuuta 1945 (ikä 79) Yukon, Florida, Yhdysvallat
Kansalaisuus:   Yhdysvallat
Koulutus ja ura
Tutkinnot:  MIT
Väitöstyön ohjaaja:  David H. Frisch
Instituutti:  Lawrence Berkeley National Laboratory
Tutkimusalue:  fysiikka
Tunnetut työt:  kosminen taustasäteily
Palkinnot:   Nobelin fysiikanpalkinto (2006)
George Smoot juhlimassa Nobelin fysiikanpalkintoaan Lawrence Berkeley National Laboratoryssa 3. lokakuuta 2006.
George Fitzgerald Smoot III (s. 20. helmikuuta 1945) on yhdysvaltalainen astrofyysikko, tähtitieteilijä ja kosmologi, joka on tutkinut kosmista taustasäteilyä. Hän sai Nobelin fysiikanpalkinnon vuonna 2006 yhdessä John C. Matherin kanssa heidän havainnostaan kosmisen taustasäteilyn mustan kappaleen säteilyn kaltaisuudesta ja sen anisotropiasta.
COBEn taustasäteilymittaus.
Smootin aloitteesta NASA toteutti COBE-mission, johon kuului ensimmäinen kosmologian tutkimusta varten rakennettu satelliitti. Smoot työskentelee Kalifornian yliopistossa Berkeleyssä.
Smoot syntyi Floridassa. Hän suoritti kaksi kandidaattitutkintoa ja väitteli tohtoriksi MIT:stä vuonna 1970.
George Smoot aloitti kosmologisen tutkimuksensa Lawrence Berkeley National Laboratoryssa. Hän teki vuonna 1975 esityksen NASAlle COBE-satelliitin toteuttamisesta. Tutkimus on jatkunut edelleen.
Julkaisuja

Lubin, P. M. & G. F. Smoot.  "Search for Linear Polarization of the Cosmic Background Radiation", Lawrence Berkeley National Laboratory (LBNL), United States Department of Energy, (Oct. 1978).
Gorenstein, M. V.& G. F. Smoot.  "Large-Angular-Scale Anisotropy in the Cosmic Background Radiation", Lawrence Berkeley National Laboratory (LBNL), United States Department of Energy, (May 1980).
Smoot, G. F., De Amici, G., Friedman, S. D., Witebsky, C., Mandolesi, N., Partridge, R. B., Sironi, G., Danese, L. & G. De Zotti.  "Low Frequency Measurement of the Spectrum of the Cosmic Background Radiation", Lawrence Berkeley National Laboratory (LBNL), United States Department of Energy, (June 1983).
Smoot, G. F., De Amici, G., Levin, S. & C. Witebsky.  "New Measurements of the Cosmic Background Radiation Spectrum", Lawrence Berkeley National Laboratory (LBNL), United States Department of Energy, (Dec. 1984).
Smoot, G., Levin, S. M., Witebsky, C., De Amici, G., Y. Rephaeli.  "An Analysis of Recent Measurements of the Temperature of the Cosmic Microwave Background Radiation", Lawrence Berkeley National Laboratory (LBNL), United States Department of Energy, (July 1987).
Ade, P., Balbi, A., Bock, J., Borrill, J., Boscaleri, A., de Bernardis, P., Ferreira, P. G., Hanany, S., Hristov, V. V., Jaffe, A. H., Lange, A. E., Lee, A. T., Mauskopf, P. D., Netterfield, C. B., Oh, S., Pascale, E., Rabii, B., Richards, P. L., Smoot, G. F., Stompor, R., Winant,C. D. & J. H. P. Wu.  "MAXIMA-1: A Measurement of the Cosmic Microwave Background Anisotropy on Angular Scales of 10' to 5 degrees", Lawrence Berkeley National Laboratory (LBNL), United States Department of Energy, National Aeronautics and Space Administration (NASA), National Science Foundation (NSF), KDI Precision Products, Inc., Particle Physics and Astronomy Research Council UK, (June 4, 2005).
Smoot, George: Wrinkles in Time.  William Morrow & Company, 1994.  ISBN 0-380-72044-2.
Aiheesta muualla

Wikimedia Commonsissa on kuvia tai muita tiedostoja aiheesta .
George Smoot official website at UC Berkeley
Biography and Bibliographic Resources, from the Office of Scientific and Technical Information, United States Department of Energy
George Smoot biography at the Lawrence Berkeley National Laboratory
George Smoot curriculum vitae at the Lawrence Berkeley National Laboratory
Smoot Group Cosmology official website at the Lawrence Berkeley National Laboratory
Low gravity phase separator U.S. Patent 4027494 (Arkistoitu – Internet Archive) at the United States Patent Office
Nobel Prize announcement at the Nobel Foundation
Contemplating the birth of the universe (Arkistoitu – Internet Archive)
George Smoot on the design of the universe
Peter Schidlof

Peter Schidlof
Peter Schidlof (1922 Unter Olbendorf – 16. elokuuta 1987 Cumbria) oli itävaltalaissyntyinen alttoviulisti, joka tuli tunnetuksi urastaan 39 vuotta koossa pysyneen Amadeus-kvartetin soittajana.
Alun perin Schidlofin etunimi oli Hans. Hän oli juutalainen, mutta kävi katolista koulua ja opiskeli alun perin viulunsoittoa. Vuonna 1938 Schidlof joutui pakenemaan natsimiehitystä Englantiin. Uudessa kotimaassaan hän kohtasi syntyperäisen brittiläisen sellisti Martin Lovettin, jonka hän esitteli viulisteille Norbert Braininille ja Siegmund Nisselille. Miehet alkoivat harjoitella yhdessä ja antoivat Lontoon-debyyttinsä Amadeus-kvartettina tammikuussa 1948.
Schidlof kuoli sydäninfarktiin 65-vuotiaana, minkä jälkeen häntä jäivät kaipaamaan vaimo Margit ja tytär Annemarie Lontoosta. Kvartetin toiminta lopetettiin Schidlofin kuoltua, sillä sellisti Lovett ilmoitti, ettei ohjelmistoa kahdelle viulistille ja yhdelle sellistille ole.
Ford Focus WRC

| Ford Focus WRC |
| --- | --- |

Yleiset tiedot
Luokka:  World Rally Car
Valmistaja:  Ford
Teknisiä tietoja
Moottori:  4-sylinterinen rivimoottori, turboahdin, 1 998 cm3
Voimansiirto:  6-portainen sekventiaalivaihteisto
Massa:  1 230 kg
Pituus:  4 442 mm
Leveys:  1 770 mm
Korkeus:  1 420 mm
Akseliväli:  2 615 mm
Vetotapa:  neliveto
Teho:  300 hv / 6 500 rpm
Vääntö:  550 Nm / 4 000 rpm
Kilpailuhistoria
Ford Focus WRC tai Ford Focus RS WRC on Ford World Rally Teamin ralliauto, joka esiteltiin vuonna 1998.
Auton edeltäjä oli Ford Escort WRC ja seuraaja oli vuonna 2011 esitelty Ford Fiesta RS WRC.